Kang dirembug ing kene mung mligi sengkalan lamba, yaiku angkaning taun kang dipengeti nganggo tetembungan, kang lumrahe digunakake dening wong-wong Jawa ing jaman biyen. Ing jaman saiki arang banget kang migunakake.
Dene tembung-tembung kang kanggo sengkalan iku mung tembung-tembung kang dianggep nduweni watak wilangan, kayata:
watak siji : barang kang cacahe siji, barang kang awangun bunder: bawana, bumi, srengenge, rembulan, jagad, Gusti Allah lan dasanamane, janmamanungsa,aji,manunggil,tyas,nata,raja,samadi.
watak loro : barang kang cacahe loro (mripat, tangan, kuping, lsp),ro,nembah.
watak telu : geni, barang-barang kang mawa geni (panas),putri,guna,pawaka.
watak papat : banyu, tembung-tembung kang ateges gawe,kawarna,jala,kerta,suci.
watak lima : buta, panas, angin,tata,yaksa.
watak enem : araning rasa, tembung-tembung kang ngemu surasa obah, tembung-tembung kang ateges kayu, araning sadpada (kewan sikile 6),wreksa.
watakpitu:pandhita,gunungpitu,nunggang,jaran,sabda,gora,swareng,wiku,tinunggangan,resi,wulang.
watak wolu : gajah, kewan rumangkang (reptil),naga.
watak sanga : dewa, barang-barang kang dianggep bolong (gapura), terus,song,manjing,muka
watak das (nol): tembung-tembung kang ngemu surasa ora ana, ilang, langit, utawa dhuwur,muluk,sirna,sudha,gegana.